Downloaded from YTS.MX
Official YIFY movies site: YTS.MX
मुझे नहीं याद मैं कब से सेंट लूसिया में हूँ।
मैंने इस जगह की ढेरों कहानियाँ सुनी थीं।
इतनी कहानियाँ सुनी हैं मैंने
कि सच्चाई और कहानियों को
अलग करना मुश्किल हो गया है।
पर मुझे तो एक ही कहानी पता है जो सत्य है।
हर मध्यरात्रि
तीसरी मंज़िल के गलियारे के अंत में
सीढ़ियों के पास
आपको एक शौचालय मिलेगा।
अब वहाँ जाने की कोई हिम्मत नहीं करता।
क्योंकि अगर तुम अंदर जाते हो...
शौचालय
वहाँ...
जब तुम अंतिम कक्ष में पहुँचते हो,
वहाँ पर उसने ख़ुद को फांसी लगाई थी।
उसका नाम...
ऐरिका है।
तुम्हें मुझ पर भरोसा है?
पता है यह क्या है?
जब मैं तीन तक गिनती करूँ,
अपना हाथ यहाँ ज़ोर से मारना, अच्छा?
एक...
दो...
तीन!
मैंने घंटों पहले बत्तियाँ बुझाने को कहा था।
अब शांत रह कर अपने पापों पर चिंतन करो।
पाप-स्वीकरण कल ठीक 6.00 बजे आरंभ होगा।
देर मत करना।
लेट जाओ!
आँखें बंद करो!
अगर नींद नहीं आ रही तो प्रार्थना करो।
कल अपने पापों को स्वीकार करने को तैयार रहो।
समझ गईं?
जी, सिस्टर ऐलिस।
जो।
जो, मेरे साथ चलो, मुझे शौचालय जाना है।
मिच?
मेरे साथ चलो, मुझे शौचालय जाना है।
ऐ।
और।
तैयार...
मिस?
कैमरे को देखकर मुस्कुराओ।
अच्छा, लड़कियों,
थोड़ा सिमट जाओ।
ठीक है?
तैयार?
पैट, यह देखो।
बिलकुल बेकार।
तुम मुस्कुरा क्यों नहीं रहीं?
कोई बात नहीं।
शायद मैं कुछ सोच रही थी।
ख़ासकर ऐना को जो हुआ, उसके बाद।
क्या यह सच है? वह सिस्टर ऐलिस को मिली?
सिस्टर लूज़ और कॉन्स्टेंज़ा से मैंने यही सुना है।
मुझे समझ नहीं आता वह मुझे उससे बात क्यों नहीं...
सिस्टर ऐलिस उसे संभाल लेंगी।
पर...
पैट, तुम इस बारे में ज़्यादा ही सोच रही हो।
जॉयस।
तुम यहाँ जो कहोगी, यहीं रहेगा
तुम फिर से छत पर पकड़ी गईं?
दे दो मुझे।
यह ख़ाली हो चुका है।
यह है किसलिए, वैसे?
जागते रहने के लिए।
बेहतर नहीं होगा कि तुम आराम कर लो?
तुम कुछ सोती भी हो?
मुझे ऐना के साथ जाना चाहिए था।
अगर मैं जाती तो वह अभी भी सेंट लूसिया में होती।
जॉयस,
ऐना को जो हुआ, उसमें तुम्हारी ग़लती नहीं है।
तुम्हारे विचार में क्या हुआ होगा?
क्या उसने कुछ देखा?
कोई उसकी बात नहीं कर रहा, कोई हमें कुछ नहीं बता रहा।
केवल ऐना बता सकती है वास्तव में क्या हुआ।
मुझे नहीं पता था तुम ऐसे जा सकते हो।
काश मैं बहुत पहले चली जाती।
क्यों?
हर दिन वही सब होता है।
तभी मैं छत पर रहती हूँ ताकि अपना दिमाग़ शांत कर सकूँ।
लगता है जैसे सब बेकार है, किसी चीज़ का कोई मतलब नहीं।
जॉयस...
क्या तुम फिर ख़ुद को नुक़सान पहुँचा रही हो?
सिस्टर ऐलिस बहुत ग़ुस्सा होंगी।
-जॉयस? -मुझे फिर देर हो गई।
तुम जब भी किसी से बात करना चाहो, यहाँ आ सकती हो, अच्छा?
यह आपके लिए है, मिस पैट।
तुम यहाँ फिर से उदास क्यों हो?
वह मैं नहीं हूँ।
सेंट लूसिया लड़कियों की अकादमी
भाग्यशाली हैं जो बिना देखे विश्वास करते हैं
सर्वोच्च न्यायालय ने रमोन पास्कल को मृत्यु दंड दिया है।
पास्कल को अपनी माँ का सिर काटते हुए
रंगे हाथों पकड़ा गया।
सन् 1993 में लागू होने के बाद से पास्कल उन अपराधियों की बढ़ती तादाद में से है
जिनको मृत्यु दंड की सज़ा मिली है।
मि. फ़िदेल।
-गुड ईवनिंग, मिस कॉन्सोलेशॉन। -गुड ईवनिंग।
फिर देर तक काम कर रही हैं?
हमेशा की तरह।
आप जानते हैं घर पर कोई मेरा इंतज़ार नहीं करता।
शायद आपको किसी को ढूँढ़ना शुरू कर देना चाहिए
जो घर पर आपका इंतज़ार करे।
ताकि आपको सारा समय काम ना करना पड़े।
ठीक है। अपना ध्यान रखना।
आप भी।
गुड ईवनिंग, ऐरी।
कैसी हो तुम?
मैंने पुस्तकालय की अंतिम किताब पढ़ ली है।
मैंने सब कुछ पढ़ लिया।
चलिए, यहाँ से बाहर चलें, मिस पैट।
कहाँ जाएँगे हम?
कहीं भी।
काश मैं यह जगह छोड़ कर जा सकती।
क्यों नहीं जा सकती?
क्या ऐसा होता है तुम्हारे जैसे
लोगों के साथ?
शायद।
क्या आप मेरे साथ आना चाहेंगी?
ऐरी...
ऐना को क्या हुआ था?
क्या उसने तुम्हें देखा?
मैं ऐसा चाहती नहीं थी।
मुझे अफ़सोस है।
वे सब मुझसे डरते हैं।
आप क्यों नहीं डरतीं?
क्या मुझे डरना चाहिए?
मेरे पिता...
वह भी नहीं डरते थे।
वह मुझे अब भी कभी-कभी दिखते हैं।
वहाँ, कोने में...
वह देख रहे हैं मुझे।
हमें।
कहाँ?
शौचालय
ऐरी?
ऐरी...
हम कहाँ जा रहे हैं?
तुम क्यों नहीं जा सकतीं?
क्या ऐसा होता है उन लोगों को...
वह ऐरी के साथ छठी मुलाक़ात थी पर उसने अभी भी मुझे अपनी कहानी नहीं बताई।
वह किसी से बात करना चाहती है
पर उसने मुझे नहीं बताया उसे वास्तव में क्या हुआ था।
उसने ख़ुद को क्यों मारा?
अगर मुझे उत्तर मिल जाए तो मैं अपनी छात्राओं को बेहतर जान पाऊँगी।
मैं उन्हें सुरक्षित रख सकती हूँ।
हमने उसे सज़ा देने के लिए देर रात तक ज़बरदस्ती रोका।
ऐना के साथ जो हुआ, उसके बाद हमें ध्यान रखना चाहिए था।
हम सब मि. फ़िदेल को जानते हैं।
उन्होंने अपनी सारी ज़िंदगी सेंट लूसिया की सेवा में बिताई है।
क्या आपको सच में लगता है वह ऐसा कुछ कर सकते हैं?
तो तुम्हारे विचार में क्या हुआ होगा, बच्चे?
पता नहीं।
मैं बच्चों से बात करूँगी।
शायद उन्हें कुछ पता हो।
हम क्या करें, सिस्टर ऐलिस?
आज की कक्षाएँ स्थगित कर दी गई थीं।
आज हम प्रार्थना करेंगे, शोक मनाएँगे।
कल से...
सेंट लूसिया में कक्षाएँ पुनः आरंभ होंगी।
सिस्टर ऐलिस, क्या यह बहुत जल्दी नहीं होगा?
-कई अभिभावकों ने फ़ोन करके कहा... -अगर वे जाना चाहते हैं
तो हम कुछ नहीं कर सकते।
वे भी हैं जिन्होंने रहने का निर्णय लिया।
यही महत्वपूर्ण है।
सिस्टर...
मिस पैट।
यह पहली बार नहीं जब हमने इस परिसर में कोई बच्चा खोया है।
यह...यह पहले हो चुका है।
हममें से कुछ को याद भी है, हम सब वहाँ थे।
पर हमने हिम्मत नहीं हारी।
हमने अपना विश्वास बनाए रखा।
ईश्वर के पास इस सब के उत्तर हैं।
पर अभी के लिए,
हमें प्रार्थना में ही मार्ग तलाशना होगा।
सेंट लूसिया अभी भी देश का उत्कृष्ट कैथोलिक स्कूल
होने की अपनी जगह पर कायम रहेगा।
-हम डगमगाएँगे नहीं, सिस्टर ऐलिस। -क्षमा कीजिए, फ़ादर।
पर ऐसे समय पर आप ऐसा कैसे कह सकते हैं?
मिस कॉन्सोलेशॉन,
क्या मैं आपसे बात कर सकता हूँ?
एक मिनट रुकिए।
दे दो मुझे।
तुम फिर मुसीबत में पड़ जाओगी।
माचिस भी।
यह मुलाक़ात अभी ख़त्म नहीं हुई, अच्छा?
आइए अंदर।
मेरा नाम हुलियन है।
मुझे इस केस की तहक़ीक़ात के लिए नियुक्त किया गया है।
मैं आपकी क्या मदद कर सकती हूँ?
आप फ़िदेल को जानती हैं ना?
वह मुझसे भी पहले से यहाँ काम कर रहा था।
जिस कारण मैंने सोचा...
अगर वह ऐसा कर सकता है, तो अभी क्यों?
मैं भी ख़ुद से यही सवाल पूछ रहा हूँ।
क्या सच में आप उसे मुन्टिन्ल्यूपा ले जा रहे हैं?
हाँ।
मृत्यु दंड?
अभी कुछ नहीं कहा जा सकता।
आपके पास भी है यह?
जिस रात क्लेरा की हत्या हुई,
शायद घटनास्थल पर और भी लोग मौजूद हों।
मैं पूछताछ करूँगी, शायद मेरी छात्राओं को कुछ पता हो।
उन्हें मुझ पर भरोसा है।
अच्छा है।
इसे इस्तेमाल कीजिए। जब आपको कोई जानकारी मिले
जो तहक़ीक़ात के लिए उपयोगी है...
तो मुझे फ़ोन कीजिए।
यह रहा मेरा नंबर।
धन्यवाद।
मेरी छात्राओं के साथ मेरी ज़्यादातर बातचीत गोपनीय होती है।
उनका राज़ मेरा राज़ है।
जब मुझे कुछ पता चलेगा, मैं आपको फ़ोन करूँगी।
मिस कॉन्सोलेशॉन, मैं यहाँ मदद करने आया हूँ।
चीफ़ को हम यह अभी नहीं बताएँगे।
चीफ़ को यक़ीन है कि यह फ़िदेल का काम है।
धन्यवाद।
आपके समय के लिए धन्यवाद।
क्लेरा?
क्या लगता है?
इन तितलियों की क्या उम्र होगी?
तितलियाँ कुछ महीनों तक ही जीवित रहती हैं।
ये मुझे मृत नहीं लग रहीं।
लगता है अभी भी उड़ सकती हैं।
ये हिल नहीं रहीं...
क्योंकि ये क़ैद में हैं।
मैं जानती हूँ...
आपको उससे बात करनी है।
क्या तुम जानती हो अभी वह कहाँ है?
मैं आपको क्यों बताऊँ?
तुम मुझसे कभी भी बात कर सकती हो,
जानती हो ना?
पता है, मिस पैट, आपकी आवाज़ बहुत प्यारी है।
मेरी माँ की तरह नहीं।
कई दशक बीत चुके...
मुझे अभी भी अपनी माँ की आवाज़ नहीं भूलती...
वह मेरे आसपास गूँजती है,
मेरे कानों में बजती है।
जैसे स्कूल में सभी नन मुझ पर चिल्लाती थीं।
यह चारों ओर से घेर लेती है, तुम्हारा दम घोंटती है...
जब तक तुम बिलकुल असहाय नहीं हो जाते।
जब तक तुम हार नहीं मान लेते।
मुझे अभी भी ननों की चीख़ें सुनती हैं।
अभी भी जबकि मैं...
मर चुकी हूँ।
कोई आ रहा है।
कौन, ऐरी?
सेंट लूसिया में नए नियम लागू होंगे।
छात्राओं को केवल जोड़ों में घूमने की अनुमति है।
हर बार गलियारे या शौचालय जाने के लिए
और अवकाश के समय के लिए, छात्राओं का एक साथी
नियुक्त किया जाएगा।
हर कक्षा में हाज़िरी ली जाएगी।
और सबसे महत्वपूर्ण,
सभी अध्यापकों और छात्राओं को शाम को ठीक 6.00 बजे तक परिसर से चले जाना होगा।
उल्लंघन करने वाले को निलंबित कर दिया जाएगा...
या बदतर, निष्कासित किया जाएगा।
मैं आप सबको आश्वस्त करती हूँ कि इस अकादमी की
पवित्रता बचाए रखने के लिए मेरे बस में जो भी होगा, मैं करूँगी।
पवित्र रोटी।
क्या आपको वह समय याद है
जब मेरे पास सेस को बचाने का मौक़ा था
जब मैरी उसे धमका रही थी?
-पर मैंने कुछ नहीं किया। -क्लेरा, ख़ुद को दोष मत दो।
अगर कभी तुम्हें लगा मुझे मदद की ज़रूरत है, क्या तुम मुझे बचाने आओगी?
पर आप तो बड़ी हैं, अपना ख़्याल रख सकती हैं।
बड़ों को भी कई बार बचाव की ज़रूरत पड़ती है।
ठीक है, मिस पैट।
अगर कभी आपको मदद की ज़रूरत पड़ी, वादा करती हूँ आपका साथ दूँगी।
और मैं भी तुम्हारा साथ देने का वादा करती हूँ।
पैट्रीशिया आर. कॉन्सोलेशॉन
सिस्टर ऐलिस?
-हैलो, हुलियन? पैट बोल रही हूँ। -हैलो?
क्या किसी तरह मैं फ़िदेल से बात कर सकती हूँ?
पैट, फ़िदेल का केस ऊँचे दर्जे का है।
यूँ ही हर कोई उससे बात नहीं कर सकता।
मैं बस उसकी बात सुनना चाहती हूँ।
तुम कैसी हो? क्या हाल है तुम्हारा?
सेंट लूसिया की छात्रा की हत्या का संदिग्ध...
मुझे अभी कुछ पता नहीं चला।
ऐसा है जैसे वे सब भुला देना चाहते हैं,
केवल स्कूल की छवि बचाने के लिए।
...चौदह वर्षीय छात्रा, क्लेरा नेमेन्ज़ो की हत्या में...
माफ़ करना, हुलियन।
...जिसकी लाश सुबह 6.00 बजे सेंट लूसिया में एक नन को मिली...
पैट? हैलो?
मैं तुम्हें फिर फ़ोन करूँगी।
इस कमीने को मौत की सज़ा
दिलवाने के लिए हम हर संभव कोशिश करेंगे।
काश राष्ट्रपति यह सुन लें। आशा है वह हमारी मदद करेंगे।
हमें न्याय मिलना चाहिए, चाहे इसका मतलब उस कमीने के लिए मौत ही क्यों ना हो।
सेंट लूसिया के रखवाले, मि. फ़िदेल कैरिऐसो पर
अब हत्या का केस दर्ज किया जा रहा है।
क्लेरा?
मैंने तुम्हें चौंका दिया?
मत...
मुझे मत देखो।
क्लेरा?
क्लेरा...
चिंता मत करो।
मैं करना नहीं चाहती थी।
क्लेरा, तुम्हें किसने मारा?
कोई आ रहा है।
मिस कॉन्सोलेशॉन!
सिस्टर ऐलिस...
आप यहाँ क्या कर रही हैं?
यह तो मुझे तुमसे नहीं पूछना चाहिए?
अब एक नया नियम है।
छः बजे के बाद कोई यहाँ नहीं होना चाहिए।
आपका क्या?
मैं देखने आई हूँ कोई यहाँ मटरगश्ती ना कर रहा हो।
फ़िदेल अब यहाँ नहीं है और स्कूल अपना ध्यान ख़ुद तो नहीं रखेगा।
क्या हुआ था क्लेरा को जिस रात आपने उसे सज़ा दी थी?
तुम कहना क्या चाहती हो, पैट्रीशिया?
उस रात किसी की मौत हुई है और हम दोनों जानते हैं फ़िदेल ने उसे नहीं मारा।
अगर तुम समस्या खड़ी करोगी...
जबकि बाक़ी सब शोक में हैं...
यहाँ आने की ज़हमत मत उठाओ।
क्या आपको इस समय मेरी सबसे ज़्यादा ज़रूरत नहीं?
जब बच्चे नहीं जानते वह क्या करें?
वे जान जाएँगे क्या करें अगर सुनेंगे।
मैं बस जानना चाहती हूँ क्या हुआ था।
मैं तुम्हें एक अंतिम मौक़ा दूँगी।
सोचो तुम क्या कर रही हो।
अगर मैंने तुम्हें फिर कभी यहाँ इस समय देखा...
मुझे मजबूर होकर तुम्हें निलंबित करना पड़ेगा, पैट्रीशिया।
समझीं?
तुम्हारा यह काम नहीं है यहाँ।
तुमको प्रार्थना करने की सलाह दूंगी, पैट्रीशिया।
ताकि तुम्हारा अंतःकरण शुद्ध हो सके।
जॉयस?
जॉयस!
जॉयस...
हमारी मदद करो!
मिस पैट?
आप किस बारे में सोच रही हैं?
शायद...
अपने भाई का।
आपका कोई भाई है?
मेरा बड़ा भाई।
आपने पहले उसका ज़िक्र क्यों नहीं किया?
वह अब यहाँ नहीं है।
वह बहुत पहले मर गया।
क्या हुआ था उसे?
उस रात माँ और डैडी घर पर नहीं थे।
केवल मैं और मेरा भाई ही थे घर पर।
और फिर...
मैं उसके कमरे में गई।
फिर...
मुझे अभी भी उसके कमरे की गंध याद है।
मैंने दरवाज़ा खोला...
संकेत हमेशा से मौजूद थे...
पर किसी ने नहीं सुना।
जॉयस।
मैं अपने भाई, ऐना या क्लेरा को...
नहीं बचा सकी।
पर तुम...
वादा करो तुम इसका मुक़ाबला करोगी।
कैसी है वह?
वह अब बात कर सकती है, पर अभी भी...
उसे आराम की ज़रूरत है।
तुम क्यों आए थे यहाँ?
उन्होंने केस बंद कर दिया।
पैट, फ़िदेल ने ही क्लेरा को मारा।
हम उसके लिए कुछ नहीं कर सकते।
पैट।
पैट, रुको।
लड़कियों, बंद करो।
लड़कियों!
तुम्हारी नैतिकता बहाल करने के लिए, तुम्हारा शुद्धिकरण आवश्यक है।
रोना बंद करो।
रोना बंद करो!
मज़बूत बनो।
तुमने पाप किया है। तुम्हारा शुद्धिकरण आवश्यक है!
रोना बंद करो!
घाव की नीलिमा पाप धो देगी!
मत करो!
वह अपने बच्चे कभी नहीं भूलता
ऐलिस एस. निकोलस प्रधानाचार्य
सेंट लूसिया कई दशक से है यहाँ।
हम तब से ऐसे ही हैं।
कुछ नहीं बदला है।
एक लंबे अरसे से मैं यहाँ हूँ,
और एक बार भी...
किसी ने हमारे तरीक़ों पर उँगली नहीं उठाई है।
उनसे ऐसा बरताव करना सही नहीं है।
"बच्चे का सुधार मत रोको...
क्योंकि अगर तुम उन्हें छड़ी से मारोगे, वे मरेंगे नहीं।"
आप केवल अनुशासन की बात करती हैं जबकि बच्चे मर रहे हैं।
अगली सूचना तक तुम्हें निलंबित किया जाता है।
अगर तुम अपना काम ठीक तरह करतीं,
तो जॉयस आत्महत्या की कोशिश नहीं करती।
-पैट, सिस्टर ऐलिस इन्सान ही हैं... -वह जॉयस की कोशिश का दोष मुझे दे रही हैं।
मुझे यह कहना नहीं चाहिए, पर वह
इस सबसे पहले गुज़र चुकी हैं।
उनकी छात्रा के साथ तो इससे भी बुरा हुआ था।
क्या हुआ था?
बहुत समय पहले की बात है। मैंने केवल उसकी अफ़वाहें सुनी हैं।
कहते हैं बच्ची ने सेंट लूसिया में कहीं...
ख़ुद को फांसी लगा ली थी।
उसका नाम क्या था?
मुझे याद नहीं।
यह बरसों पहले हुआ था, मेरे सेंट लूसिया में आने से बहुत पहले।
मुझे आपकी मदद चाहिए।
-क्यों? -मुझे सिस्टर ऐलिस की फ़ाइलें देखनी हैं।
मुझे उस बच्ची का नाम जानना है जिसने ख़ुद को फांसी लगाई।
मुझे लगता है क्लेरा को जो हुआ, वह इससे संबंधित है।
मैं नहीं कर सकती, पैट।
मैं मदद करना चाहूँ भी, तो कहीं निलंबित ना हो जाऊँ।
मैं ख़ुद कर लूँगी।
पैट!
मैं पहले ही निलंबित हूँ।
इससे ज़्यादा मुझे क्या करेंगे?
रुको।
सायको, ऐरिका
ई.एस.
इतनी जल्दी ऑफ़िस में वापस?
खाने का समय हो गया है।
-सभी सिस्टर नीचे हैं। -कोई बात नहीं, फ़ादर।
-मुझे कुछ चीज़ें छांटनी हैं। -वह रुक सकता है।
हमारे साथ खाना खाओ, आ जाओ।
आप ऐरिका सायको को जानती हैं?
क्या हुआ था ऐरिका को?
क्लेरा को?
मैं पहले मार्गदर्शन परामर्शदाता थी।
उस समय, केवल ननों को सेंट लूसिया में काम करने की अनुमति थी।
तुम उसकी मदद करो भी कैसे जो मदद करवाना ही नहीं चाहता?
ऐरिका सायको ऐसी ही थी।
उसकी मदद करने के लिए मुझे केवल ईश्वर का रास्ता मालूम था।
पर उसके लिए ईश्वर पर्याप्त नहीं था।
तो, आपने हार मान ली?
अब मुझे एहसास होने लगा है...
कि ईश्वर के पास सभी उत्तर नहीं हैं।
मुझे माफ़ कर दो।
तो आप बीच में बाधाएँ क्यों डाल रही हैं?
मुझे जो तरीक़ा मालूम है मैं उससे उनकी मदद क्यों नहीं कर सकती?
ऐरिका से कहो मुझे माफ़ कर दे।
उससे कहो वह अपने किए की भगवान से माफ़ी माँगे।
"अपने किए की?"
केवल फ़िदेल ही नहीं था वहाँ जिस रात क्लेरा की मौत हुई।
आत्माओं के धरती पर रह जाने का कोई कारण होता है।
पर मैंने कभी जानने की हिम्मत नहीं की क्यों।
उन्होंने हमें यही सिखाया है।
मैंने यह सच्चाई छिपाने की कितनी कोशिश की
सेंट लूसिया से, क्लेरा से,
और पैट्रीशिया, तुमसे।
कुछ चीज़ें इतनी बुरी होती हैं कि हम उन्हें समझ ही नहीं सकते।
कुछ आत्माओं में इतनी नफ़रत भरी होती है
कि वे जीवित लोगों का केवल अनिष्ट चाहती हैं।
उस क्षण मुझे समझ नहीं आता मैं क्या करूँ, मैं कुछ कर ही नहीं सकती!
मैं आपकी तरह नहीं हूँ।
मैं उसका साथ नहीं छोड़ूँगी।
पैट!
-पैट! -तकलीफ़ के लिए माफ़ी चाहती हूँ।
-बिलकुल नहीं। -अंदर आओ।
मुझे मिल गया जो तुमने माँगा था।
यह देखो ज़रा।
-क्या मिला तुम्हें? -ऐरिका के बारे में, कुछ नहीं।
उसने ख़ुद को सेंट लूसिया के शौचालय में फांसी लगा ली थी।
मुझे केवल वही सबूत मिला।
उसे आत्महत्या करार दिया गया था पर मैंने उसके पिता की फ़ाइलें देखीं,
अरनेस्टो सायको।
ऐरी के पिता?
ऐरी की मौत के दो साल बाद, उन्होंने अपनी पत्नी को मार दिया।
सेंट लूसिया के बाहर, कार में, उन्होंने उसका गला घोंट दिया।
-उसने यही बताया था मुझे। -किसने?
मेरी एक छात्रा ने, उसने इस अफ़वाह के बारे में बताया मुझे।
अरनेस्टो को मौत की सज़ा हुई थी।
कहते हैं अपनी बेटी की मौत के बाद वह पागल हो गया था।
पर कोई साफ़ मक़सद नहीं था।
मैं उसका इक़बाले-बयान लाया हूँ।
सुनो।
अरनेस्टो: हाँ, मैंने अपनी पत्नी को मारा।
जांचकर्ता: क्यों मारा तुमने उसे?
मुझे नहीं पता। मेरा अपने ऊपर क़ाबू नहीं था।
हमारी बहस कई बार हुई है, पर ऐसे नहीं।
मैं ग़ुस्से से आग-बबूला था।
वह ग़ुस्सा जो मैंने पहले कभी महसूस नहीं किया...
तुम्हारे पास टेप रिकार्डर है ना?
यह फ़िदेल का इक़बाले-बयान है।
-भगवान क़सम, मैं यह नहीं करना चाहता था। -मैं नहीं, मैं यह नहीं कर सकता।
-मेरी मदद करो, मैं ख़ूनी नहीं हूँ। -मेरी ग़लती नहीं, मैं वह नहीं रोक सका।
-मैंने अपने हाथों से उसकी गर्दन पकड़ी... -मैंने अपने हाथों से उसकी गर्दन पकड़ी...
-उसका गला घोंट दिया। -उसका गला घोंट दिया।
-मुझे नहीं पता मैंने यह क्यों किया। -मैं ख़ुद पर क़ाबू नहीं रख सका।
-मैं क़ाबू नहीं कर सका। -मुझे नहीं पता क्यों।
-कृपया सर, मुझे जेल में मत डालो। -पता नहीं मुझे क्या हो गया था।
फ़िदेल: मेरा एक परिवार है!
मुझे जाना होगा।
रुको, कहाँ जा रही हो तुम?
-मुझे सेंट लूसिया जाना होगा। -रुको, मैं तुम्हारे साथ आता हूँ।
क्यों करेगा वह यह? अचानक हत्या क्यों करेगा?
अगर वाक़ई उसने किया है तो क्यों? मक़सद कहाँ है?
-उसे मारकर उसे क्या मिलेगा? -रुको।
पैट, मुझे समझ नहीं आ रहा तुम क्या कह रही हो।
यहाँ कुछ ग़लत है।
-क्या ग़लत है? -सब कुछ!
-मैं ख़ुद को संभाल सकती हूँ। -रुको, तुम कहाँ जा रही हो?
-पैट! -धन्यवाद!
ऐरी?
तुम रो क्यों रही हो?
दर्द होता है।
बहुत दर्द होता है।
चलो ऐसे करते हैं।
मैं अंदर जाती हूँ।
तुम मुझे मत देखना।
मैं तुम्हें नहीं देखूँगी।
पर हम बातें करेंगे।
मिस पैट, आप यहाँ बार-बार वापस क्यों आ जाती हैं?
मैं उन लोगों का मक़सद जानना चाहती हूँ जिन्होंने तुम्हारे साथ यह किया।
अगर मैं यह कर पाई तो जान जाऊँगी, तुम्हारे जैसे लोगों से कैसे बात करूँ।
मेरे जैसे लोग?
जिन लोगों के साथ ग़लत हुआ।
आप मेरे साथ रहेंगी?
हाँ, मैं तुम्हारे साथ रहूँगी।
हमेशा?
हमेशा।
आप मेरे पीछे...
नरक तक आएँगी?
-क्या? -क्या आपको वहाँ आपका भाई मिलेगा?
ख़ुद को मारना पाप नहीं है?
पहले हमें यही सिखाया गया था।
सिस्टर ऐलिस ने भी यही कहा था।
मेरे जैसे लोग
कभी पैदा ही नहीं होने चाहिए।
ऐरी, यह सच नहीं है।
सब लोगों ने मुझसे यही कहा था।
मेरे कोई दोस्त नहीं हैं।
मेरे साथ कोई दोस्ती नहीं करना चाहता था।
वह भी नहीं।
ख़ासकर वह नहीं।
किसी ने मुझे नहीं समझा।
कोई नहीं सुनता था।
यहाँ तक कि घर पर भी...
मेरी माँ ने मेरे बाल इतने छोटे काट दिए...
इतने...बदसूरत।
वह लोग मुझ पर हँसे।
सब लोग।
मैं मरना चाहती थी।
कहते हैं, ईश्वर हमेशा सही होता है।
और कोई नहीं, केवल वह।
सब को उनके सामने समर्पण करना चाहिए।
उनकी ख़ुशी सर्वोपरि है चाहे हमें कष्ट सहना पड़े।
मैंने जाने की कोशिश की पर उन्होंने मुझे जाने नहीं दिया।
हमारे प्यारे ईश्वर के लिए हम सभी का कष्ट सहना आवश्यक है।
पर मैंने देखा केवल मैं ही कष्ट सह रही हूँ।
तो, मैंने अपने-आप से वादा किया कि एक दिन...
मैं अकेले ही कष्ट नहीं सहूँगी।
भगवान के लिए, हम सभी को इकट्ठे होना होगा।
मेरे पीछे रह गई चीज़ें लेने मेरे माता-पिता सेंट लूसिया गए थे।
वहाँ, मुझे पता चला मैं ऐसी चीज़ें कर सकती हूँ
जो तब नहीं कर सकती थी जब जीवित थी।
मेरी माँ, उसे मारना आसान था।
वह कमज़ोर थी।
पर मेरे पिता...
वह तो और भी कमज़ोर थे।
क्या किया तुमने?
तुम्हें अभी भी नहीं पता?
मैंने क्लेरा को मारने के लिए फ़िदेल का इस्तेमाल किया...
ताकि मुझे एक दोस्त मिल जाए।
पर जब वह यहाँ आई, वह मेरे साथ दोस्ती नहीं करना चाहती थी।
वह पहले वाली लड़कियों जैसी ही थी।
ऐरी, जो उन्होंने तुम्हारे साथ किया, वह ग़लत था।
पर यह...
लोगों को मारना?
उन्होंने मुझे मारा। उन्होंने मुझे हर दिन मारा।
अब तुम्हें पता चल गया...
क्या तुम अभी भी मेरे साथ रहना चाहोगी?
क्या?
मैं अकेले ठीक थी। संतुष्ट थी।
पर एक दिन, तुम आईं।
तुमने मेरे साथ दोस्ती की।
तुमने मुझे कहा मैं बाहर निकल कर औरों के साथ दोस्ती करूँ।
पर जानती हो मुझे क्या पता चला?
मुझे कभी कोई नहीं समझेगा।
तुम्हारे जैसे लोग तो कभी नहीं!
मैं दोबारा जीवित नहीं हो सकती,
पर तुम लोग मेरे जैसे हो सकते हो...
मृत।
पहले, क्लेरा...
अब, तुम!
तुम उसकी तरह भागोगी तो नहीं ना?
वह आ रहा है।
मिस पैट? आप भाग क्यों रही हैं?
आप यही नहीं चाहती थीं?
अब हमें पता चल जाएगा वे सब क्या कहते और सोचते हैं।
आपको फिर पूछना नहीं पड़ेगा।
ऐरी, ऐसा मत करो, कृपया। चलो, बात करते हैं। हुलियन को जाने दो।
वह आ रहा है।
मदद करो!
ऐरी!
मैंने उस रात के बाद उनको फिर कभी नहीं देखा।
ऐरी या क्लेरा को।
मुझे नहीं पता वे कहाँ गईं।
अब सेंट लूसिया में शांति है।
बहुत ज़्यादा शांति।
अब मुझे नहीं पता क्या कहूँ...
हुलियन से...
पुलिस से...
सिस्टर ऐलिस से।
मेरे पास बात करने के लिए कोई नहीं।
वैसे भी, कोई मुझ पर विश्वास नहीं करेगा।
अगर फ़िदेल ने वाक़ई क्लेरा को मारा है...
मैं उसके लिए कुछ नहीं कर सकती...
ना ही ऐरी के लिए।
सेक्रेड हार्ट विश्वविद्यालय
जॉयस?
जॉयस! जॉयस!
जॉयस!
मिस पै--
मिस पैट,
अगर आप मुझे सुन सकती हो...
अगर सच में सुन सकती हो, कृपया, मेरी मदद करो।
जॉयस!
मैं यहीं हूँ, जॉयस।
मैं हमेशा यहीं रहूँगी।
संवाद अनुवादक: मृणाल अग्रवाल